CELEX: 62010CO0530
Language: hu
Date: 2011-11-11
Title: A Bíróság elnökének 2011. november 11-i végzése. # Riccardo Nencini kontra Európai Parlament. # Fellebbezés - Ideiglenes intézkedés iránti kérelem - Az Európai Parlament tagja - A parlamenti asszisztensi és utazási költségek megtérítése címén kifizetett juttatások behajtása - Végrehajtás felfüggesztése iránti kérelem - A sürgősség hiánya. # C-530/10 P(R). sz. ügy

A Bíróság elnökének 2011. november 11‑i végzése – Nencini kontra Parlament
      (C‑530/10. P.(R.) sz. ügy)
      „Fellebbezés – Ideiglenes intézkedés iránti kérelem – Az Európai Parlament tagja – A parlamenti asszisztensi és utazási költségek megtérítése címén kifizetett juttatások behajtása – Végrehajtás felfüggesztése iránti kérelem – A sürgősség hiánya”
      1.                     Ideiglenes intézkedés iránti kérelem – Fellebbezés – A végrehajtás felfüggesztése – A címzett nyelvétől eltérő nyelven megszövegezett
            aktusokra vonatkozó kérelem – A vitatott aktusoknak az ügy érdemét tekintve lényegében azonos, viszont más nyelven megszövegezett
            új aktusokkal történő felváltása – Okafogyottság – Hiány (EUMSZ 278. cikk; a Bíróság eljárási szabályzata, 83. cikk) (vö. 16–19. pont)
      2.                     Ideiglenes intézkedés iránti kérelem – Elfogadhatósági feltételek – Keresetlevél – Alaki követelmények – A kért intézkedések
            elrendelését valószínűsítő jogalapok előadása – Kiegészítő beadvány hiányok pótlása végett történő benyújtása – Az ideiglenes
            intézkedés iránti eljárással való összeegyeztethetetlenség (EUMSZ 278. és EUMSZ 279. cikk; a Törvényszék eljárási szabályzata,
            104. cikk, 2. §) (vö. 28–31. és 37. pont)
      Tárgy
      
         
               Fellebbezés a Törvényszék elnökének T‑431/10. R. sz., Nencini kontra Parlament ügyben 2010. október 19‑én hozott azon végzése
                  ellen, amely elutasította a jogalap nélkül kapott parlamenti költségtérítések behajtására vonatkozó több parlamenti aktus
                  végrehajtásának felfüggesztése iránti kérelmet.
               
            Rendelkező rész
      
         
                  1)
               
               
                  
               
               
                  	A Bíróság elnöke a fellebbezést elutasítja.
               
            
         
                  2)
               
               
                  
               
               
                  	A Bíróság elnöke R. Nencinit kötelezi a költségek viselésére.